Ðo To Mawu Ƒe Nyagblɔɖinya Na Míafe Ŋkekea
Ðo To Mawu Ƒe Nyagblɔɖinya Na Míafe Ŋkekea
“Amevi, fu to anyi, ŋutega sia la, nuwuɣi ŋu wòle ɖo.”—DANIEL 8:17.
1. Nukae Yehowa di be amefomea katã nanya tso míafe ŋkekea ŋu?
YEHOWA memiãa nu ɖe etsɔme nudzɔdzɔwo dzi wònɔa nyanya na eya ɖeka ko o. Ke boŋ enye Amesi ɖea nya ɣaɣlawo ɖe go. Le nyatefe me la, edi be mí katã míanya be míele ‘nuwuɣia’ me ʋĩ. Nya vevi ka gbegbee nye si wònye na ame biliɔn ade siwo le anyigba dzi fifia!
2. Nukatae amewo tsi dzi ɖe amefomea fe etsɔme ŋu?
2 Ðe wòwɔ nuku be xexe sia gogo efe nuwuwua? Amegbetɔ te ŋu zɔa dzinu dzi, gake le tefe geɖe la, mete ŋu ɖia tsa le anyigba sia fe ablɔwo dzi vɔvɔ̃manɔmee o. Ate ŋu atsɔ egbegbe nuzazãwo ayɔ efe afeme fũ, gake mete ŋu tsia fomewo fe gbagbã nu o. Eye ete ŋu to nyatakakaxɔxɔ fe mɔnu yeyewo vɛ, gake mete ŋu fiaa nu amewo be woanɔ anyi ɖekae le ŋutifafa me o. Kpododonu alea wɔ ɖeka kple kpeɖodzi gbogbo siwo le Ŋɔŋlɔawo me be míele nuwuɣia me.
3. Ɣekaɣie wozã nya “nuwuɣi” zi gbãtɔ le anyigba dzi?
3 Mawudɔla Gabriel ye zã nya ɖedzesi ma—si nye “nuwuɣi”—zi gbãtɔ anye fe 2,600 enye si va yi. Mawu fe nyagblɔɖila aɖe si vɔvɔ̃ ɖo see Gabriel gblɔ be: “Amevi, fu to anyi, ŋutega sia la, nuwuɣi ŋu wòle ɖo.”—Daniel 8:17.
Míele “Nuwuɣi” la Me!
4. Mɔ bubu kawo nue Biblia gafo nu tso nuwuɣi ŋu le?
4 Nyagbɔgblɔ siwo nye “nuwuɣi” kple “nuwuɣi, si woɖo ɖi” dze zi ade le Daniel fe agbalẽa me. (Daniel 8:17, 19; 11:35, 40; 12:4, 9) ‘Ŋkeke mamlɛ’ siwo apostolo Paulo gblɔ ɖi ŋue woku ɖo. (Timoteo II, 3:1-5) Yesu Kristo fo nu tso ɣeyiɣi ma ke ŋu be enye yefe ‘anyinɔɣi’ si me yeanye Fia si woɖo zi dzi le dzifo.—Mateo 24:37-39.
5, 6. Amekawoe ‘dzro nu me’ le nuwuɣia me, eye nukae do tso eme?
5 Daniel 12:4 gblɔ be: “Ke wò Daniel, dzra nya siawo ɖo, eye natre agbalẽ la nu vaseɖe nuwuɣi; ame geɖewo adzro eme, eye sidzedze adzi ɖe edzi.” Woɣla nya siwo Daniel ŋlɔ la fe akpa geɖe eye wotre enu ale be amegbetɔwo mete ŋu se egɔme o fe alafa nanewo. Ke egbea ya ɖe?
6 Le nuwuɣi sia me la, Kristotɔ nutefewɔla geɖe ‘dzro’ Mawu fe Nya, Biblia, me. Nukae do tso eme? Yehowa yra ɖe wofe agbagbadzedzewo dzi ale be sidzedze vavãtɔ va su ame geɖe si. Le kpɔɖeŋu me, wotsɔ sidzedze yra Yehowa fe Ðasefo amesiaminawo wòna wote ŋu se egɔme be Yesu Kristo va zu Fia le dzifo le fe 1914 me. Amesiamina siawo kple wofe zɔhɛ nutefewɔlawo wɔ ɖe apostoloa fe nya siwo woŋlɔ ɖe Petro II, 1:19-21 dzi hele ‘to lém ɖe nyagblɔɖinya la’ ŋu eye woka ɖe edzi bliboe be nuwuɣi la mee míele.
7. Nya siwo na Daniel fe agbalẽa le etɔxɛ dometɔ aɖewo ɖe?
7 Daniel fe agbalẽa le etɔxɛ le mɔ geɖe nu. Nya siwo le eme fe ɖewoe nye be fia aɖe do ŋɔdzi na efe nunyalawo be yeawu wo elabena womete ŋu lĩ efe drɔ̃e si tɔtɔe la heɖe egɔme nɛ o, gake Mawu fe nyagblɔɖila ya te ŋu kpɔ ta nɛ! Wotsɔ ɖekakpui etɔ̃ siwo gbe be yewomade ta agu na legba kɔkɔ aɖe o la fu gbe ɖe kpodzo si le bibim wu gbɔgblɔ la me, gake wotsi agbe eye dzo mefia wofe akpa aɖeke o. Esi wonɔ azã aɖe ɖum la, ame alafa geɖe kpɔ asi aɖe wònɔ nya siwo gɔme womete ŋu se o ŋlɔm ɖe fiasã aɖe fe gli ŋu. Nugbeɖola vɔ̃ɖi aɖewo na wotsɔ ŋutsu tsitsi aɖe fu gbe ɖe dzatawo fe do me, gake edo go eye nuvevi aɖeke mewɔe o. Wokpɔ lã ene aɖewo le ŋutega me, eye nusi wofia le nyagblɔɖi me la va eme va ɖo keke nuwuɣia me ke.
8, 9. Aleke Daniel fe agbalẽa ate ŋu aɖe vi na míi, vevietɔ fifia si míele nuwuɣia me?
8 Edze fã be nya fomevi evee dze le Daniel fe agbalẽa me. Ðeka nye ŋutinya, eye evelia nye nyagblɔɖi. Evea siaa ate ŋu atu míafe xɔse ɖo. Esiwo nye ŋutinya fia mí be Yehowa Mawu yraa amesiwo yia edzi wɔa nutefe nɛ. Eye akpa siwo nye nyagblɔɖi doa ŋusẽ xɔse elabena woɖee fia be Yehowa nya alesi nuwo ava yii le ŋutinya me fe alafa geɖe—fe akpe geɖe gɔ̃ hã—do ŋgɔ.
9 Nyagblɔɖi vovovo siwo Daniel ŋlɔ la he susu yi Mawu fe Fiaɖufe dzi. Ne míekpɔ alesi nyagblɔɖi siawo le eme vamee la, edoa ŋusẽ míafe xɔse kple míafe kakaɖedzi be míele nuwuɣia me. Gake ɖikela aɖewo tso ɖe Daniel ŋu, eye wobe nudzɔdzɔ siwo dze abe ɖe wona nyagblɔɖi siwo le agbalẽ si wotsɔ efe ŋkɔ na me va eme ene la dzɔ hafi woŋlɔ wo. Ne wofe nya siawo le eme la, ke ana ɖikeke gã aɖe nava nɔ nya si Daniel fe agbalẽa gblɔ ɖi le nuwuɣia ŋu la ŋuti. Ðikelawo tsɔ nya ɖe ŋutinya siwo le agbalẽa me hã ŋu. Eyata mina míaku wo me kpɔ.
Eɖo Ʋɔnu!
10. Gɔmesese ka nue wotsɔ nya ɖe Daniel fe agbalẽa ŋu le?
10 Tsɔe be ʋɔnudrɔ̃fee yele hele nya aɖe dɔdrɔ̃ tefe kpɔm. Senyala amenutsola la te tɔ ɖe edzi be amesi ŋu wotsɔ nyaa ɖo dze agɔ si nye be etafa ame. Daniel fe agbalẽa me nyawo fia be enye nyatefegbalẽ si Hebri-vi nyagblɔɖila aɖe si nɔ agbe le fe alafa adre kple adelia D.M.Ŋ. me ŋlɔ. Gake ɖikelawo te tɔ ɖe edzi be agbalẽa me nyawo nye nyakpakpa. Eyata mina míalé ŋku ɖe agbalẽa fe akpa si nye ŋutinya ŋu akpɔe ɖa be ewɔ ɖeka kple ŋutinya me nudzɔdzɔwo hã.
11, 12. Nukae dzɔ ɖe nutsotso si nye be Belsazar nye amesi fe ŋkɔ wokpa dzro ko la dzi?
11 Mina míatsɔ nusi míayɔ be enye fia si ŋu womefo nu tsoe o fe nya la adzro eme akpɔ. Daniel ta 5 lia ɖee fia be Belsazar ye nye fia nɔ dzi ɖum le Babilon-dugã la me esime womui le fe 539 D.M.Ŋ. me. Ðikelawo tso ɖe nya sia ŋu elabena le Biblia megbe la, Belsazar fe ŋkɔ megadze le tefe bubu aɖeke o. Blema ŋutinyaŋlɔlawo gblɔ be Nabonido boŋue nye Babilon-fia mamlɛtɔ.
12 Gake le fe 1854 me la, woke ɖe nuŋlɔɖikpe sue aɖewo ŋu le tome le blema Babilon-dugã Ur si le egbegbe Iraq fe dudowo me. Nya siwo dze le blemanuŋlɔɖikpe siawo dzi fe ɖee nye gbedodoɖa si me Fia Nabonido yɔ “vinye ŋutsu tsitsitɔ Bel-sar-ussur” le. Ðikelawo gɔ̃ hã lɔ̃ ɖe edzi be: Belsazar sia ŋue Daniel fe agbalẽa fo nu tsoe. Eyata menye ɖe womefo nu tso fia la ŋu hafi o, ɖeko womekpɔe le xexemenuŋlɔɖiwo me ɣemaɣi o. Esia nye kpeɖodzi gbogbo siwo li be nya siwo Daniel ŋlɔ nye nyatefe ŋutɔŋutɔ la dometɔ ɖeka ko. Kpeɖodzi sia fia be Daniel fe agbalẽa nye Mawu fe Nya la fe akpa aɖe nyatefe eye ele be míadzro emenyawo me fifi laa, le nuwuɣia me.
13, 14. Amekae Nebukadnezar nye, eye alakpamawu ka koŋue wòsubɔ?
13 Daniel fe agbalẽa fe akpa vevi aɖee nye nyagblɔɖi siwo ku ɖe xexemedziɖuɖu siwo va ɖe wo nɔewo yome kple nusiwo wo dzi ɖula aɖewo wɔ ŋu. Míate ŋu ayɔ dziɖula siawo dometɔ ɖeka be aʋakalẽtɔ si ɖo fiaɖufe anyi. Amesia si nye Babilon fiavi si ava zu fia la kple efe aʋakɔ ɖu Egipte-fia Farao Nexo fe aʋakɔwo dzi le Karkemis. Gake gbedasi aɖe si Babilon fiavi la xɔ wɔe be eɖe asi le aʋadziɖuɖudɔ mamlɛawo ŋu na efe aʋafiawo. Esi ɖekakpui sia si ŋkɔe nye Nebukadnezar se be ye fofo Nabopolassar ku la, eva xɔ fiazikpuia le fe 624 D.M.Ŋ. me. Le fe 43 siwo wòtsɔ ɖu fiae me la, ena nuto siwo nye Asiria tɔ tsã va nɔ fiaɖufe si wòɖo anyi me eye wòkeke efe dziɖufe ɖe enu hexɔ Siria kple Palestina vaseɖe keke Egipte-lifo dzi ke.
14 Marduk si nye Babilon-mawu gãtɔ koŋue Nebukadnezar subɔ. Fia la xɔe se be Marduk gbɔe yefe aʋadziɖuɖuwo katã tso. Nebukadnezar tu gbedoxɔwo na Marduk kple Babilonia-mawu gbogbo bubuwo ɖe Babilon heɖo atsyɔ̃ na wo. Anye Marduk ye Babilon-fia sia wɔ sikalegba si wòli anyi ɖe Dura-bali me la na. (Daniel 3:1, 2) Eye edze abe Nebukadnezar ɖo ŋu ɖe afakaka ŋu vevie ne ele ɖoɖo wɔm ɖe efe aʋahohowo ŋu ene.
15, 16. Nukae Nebukadnezar wɔ na Babilon, eye nukae dzɔ esime wòfo adegbe le dua fe gãnyenye ŋu?
15 Esi Nebukadnezar wu Babilon fe gli gã eve fokpli si gɔme fofoa dze la ɖoɖo nu la, ena wòva dze abe ɖe womate ŋu aɖu fiadu ma dzi akpɔ o ene. Wogblɔ be Nebukadnezar tso abɔ ɖe gli dzi be wòana srɔ̃a Mediatɔ si wo denyigba dzi togbɛwo kple avewo kpɔkpɔ dzro la fe dzi nadze eme—eye wobu abɔa de nu adre siwo wɔ nuku wu le blemaxexeame la dome. Ena Babilon zu dugã si ŋu gli nyadri le wu du ɖesiaɖe ɣemaɣi. Eye aleke gbegbe alakpasubɔsubɔ fe nɔfe vevi ma nye dada nɛ enye si!
16 Gbeɖeka Nebukadnezar fo adegbe be: ‘Ðe menye esia enye Babilon gã la si nye ŋutɔ metso oa?’ Gake Daniel 4:28-30 gblɔ be “esi fia la mekpɔ ɖe nu le nyaa me o la,” eku tsu enumake. Megadze aɖu fia o fe adre sɔŋ, eye wòɖu gbe, abe alesi tututu Daniel gblɔe ɖi ene. Emegbe wogbugbɔ fiaɖufea nɛ. Ènya nusi nusiawo katã fia le nyagblɔɖi mea? Àte ŋu aɖe alesi emevava gãtɔ kplɔ mí va ɖo nuwuɣia me la mea?
Agbalẽa fe Nyagblɔɖiwo Me Dzodzro
17. Aleke nàfo nu tso drɔ̃e si nye nyagblɔɖi si Mawu na Nebukadnezar ku le efe fiaɖuɖu ɖe xexeame dzi fe fe evelia me ŋui?
17 Fifia mina míadzro nyagblɔɖi siwo le Daniel fe agbalẽa me dometɔ aɖewo me kpɔ. Le Nebukadnezar fe fiaɖuɖu ɖe xexeame dzi le Biblia fe nyagblɔɖi nu fe fe evelia me (fe 606/605 D.M.Ŋ.) la, Mawu na wòku drɔ̃e dziŋɔ aɖe. Daniel ta 2 lia gblɔ be drɔ̃ea ku ɖe legba gã aɖe si fe ta nye sika ŋu, efe akɔta kple abɔwo nye klosalo, efe fodo kple ali nye akɔbli, efe atawo nye gayibɔ, eye efe afɔwo nye gayibɔ si tsaka kple tsu. Nukae legba la fe akpa vovovoawo tsi tre ɖi na?
18. Nukae drɔ̃ea me legba la fe ta si nye sika, akɔta kple abɔ siwo nye klosalo, kple fodo kpakple ali siwo akɔbli, la tsi tre ɖi na?
18 Mawu fe nyagblɔɖila la gblɔ na Nebukadnezar be: “Wò fia, . . . wòe nye sika ta la.” (Daniel 2:37, 38) Nebukadnezar ye nye fia nɔ fiafome si ɖu Babilon Fiaɖufea dzi nu. Medo-Persia si legba la fe akɔta kple abɔ siwo nye klosalo tsi tre ɖi na va mui fu anyi. Hela Fiaɖufea, si fodo kple ali siwo nye akɔbli tsi tre ɖi na la, kplɔe ɖo. Aleke xexemefiaɖufe ma wɔ dze egɔmee?
19, 20. Amekae nye Alexander Gãtɔ, eye akpa kae wòwɔ si na Hela va zu xexemefiaɖufe?
19 Le fe alafa enelia D.M.Ŋ. me la, ɖekakpui aɖe wɔ akpa vevi aɖe le Daniel fe nyagblɔɖia me vava me. Wodzii le fe 356 D.M.Ŋ. me, eye wova yɔe le xexeame be Alexander Gãtɔ. Esi wowu fofoa Philip le fe 336 D.M.Ŋ. me la, Alexander si xɔ fe 20 la va xɔ Makedonia-fiazikpuia.
20 Alexander dze aʋadziɖudɔ aɖe gɔme le fe 334 D.M.Ŋ. fe May fe gɔmedzedze. Aʋakɔ sue bibi aɖe si me asrafo afɔzɔla 30,000 kple sɔdola 5,000 le nɔ esi. Alexander ɖu aʋa gbãtɔ si wòwɔ kple Persiatɔwo dzi le fe 334 D.M.Ŋ. me le Granicus Tɔsisia gbɔ le Asia Sue (si nye Turkey fifia) fe dzieheɣetoɖofe. Kaka fe 326 D.M.Ŋ. naɖo la, aʋadziɖula zazɛ̃ sia ɖu wo dzi keŋkeŋ eye wòyi ɣedzefe gome va ɖo keke Indus Tɔsisi si le egbegbe Pakistan gbɔ ke. Gake woɖu Alexander dzi le efe aʋa mamlɛtɔ me esime wònɔ Babilon. Le June 13, 323 D.M.Ŋ. me, esi Alexander xɔ fe 32 kple ɣleti 8 pɛ ko la, ena ta futɔ dziŋɔtɔ kekeake si nye ku. (Korintotɔwo I, 15:55) Gake efe aʋadziɖuɖuwo na Hela va zu xexemefiaɖufe, abe alesi wogblɔe ɖi le Daniel fe nyagblɔɖia me ene.
21. Hekpe ɖe Roma Fiaɖufea ŋu la, xexemefiaɖufe bubu ka hãe drɔ̃e me legba la fe afɔ siwo nye gayibɔ la tsi tre ɖi na?
21 Nukae legba gã la fe ata siwo nye gayibɔ la tsi tre ɖi na? Roma si le abe gayibɔ ene lae dze Hela Fiaɖufea dzi hegbãe gudugudu. Esi Romatɔwo mede bubu aɖeke Mawu fe Fiaɖufe si Yesu Kristo ɖe gbefãe ŋu o ta la, wowui le fuwɔameti ŋuti le fe 33 M.Ŋ. me. Roma ti Yesu fe nusrɔ̃lawo yome kple susu be yewoagblẽ Kristotɔnyenye vavãtɔ dome. Gake menye Roma Fiaɖufea koe Nebukadnezar fe drɔ̃ea me legba la fe afɔ siwo nye gayibɔ la tsi tre ɖi na o ke etsi tre ɖi na dunyaheŋusẽ si va do tso eme hã—si nye Anglo-Amerika Xexemefiaɖufea.
22. Aleke drɔ̃e me legba la kpe ɖe mía ŋu míekpɔe be míele nuwuɣia me ʋĩ?
22 Numekuku nyuie ɖee fia be míele nuwuɣia me ʋĩ, elabena míeɖo ɣeyiɣi si me legba la fe afɔ siwo nye gayibɔ kple tsu le dzi ɖum le la me. Egbeŋkekea me dziɖuɖu aɖewo le abe gayibɔ ene alo wozia ame dzi, eye bubuwo hã le abe tsu ene. Togbɔ be tsu si nye nusi wotsɔ wɔ ‘amegbetɔfomea’ bɔbɔ hã la, eva hiã na dziɖuɖu siwo le abe gayibɔ ene be woana gome aɖe nanɔ ame tsɛwo si le dziɖuɖu siwo le wo dzi ɖum me. (Daniel 2:43; Hiob 10:9) Gake dziɖuɖu siwo fe nya me sẽ kple ame tsɛwo mete ŋu wɔa ɖeka o, abe alesi gayibɔ kple tsu manya tsaka o ene. Gake Mawu fe Fiaɖufea ahe xexe sia si me ma kakɛkakɛ le dunyahehe gome la ava nuwuwui kpuie.—Daniel 2:44.
23. Aleke nàfo nu tso drɔ̃e si Daniel ku kple ŋutega siwo wòkpɔ le Belsazar fe fiaɖuɖu fe fe gbãtɔ me ŋui?
23 Daniel fe nyagblɔɖi wɔdɔɖeamedzia fe ta 7 lia hã kplɔ mí va nuwuɣia mee. Ta sia fo nu tso nane si dzɔ le Babilon Fia Belsazar fe fe gbãtɔ me ŋu. Ɣemaɣi Daniel xɔ fe 70 kple edzivɔ, eye “[eku] drɔ̃e, eye wòkpɔ ŋutega le efe aba dzi.” Aleke gbegbe ŋutega mawo do ŋɔdzi nɛ enye si! Egblɔ be: “Mekpɔ . . . dzifo fe ya eneawo lɔ atsiafu gã la ɖe nu. Lã gã ene do tso atsiafu la me, eye woto vovo tso wo nɔewo gbɔ.” (Daniel 7:1-8, 15) Lã ɖedzesi kawo gbegbee nye si wonye! Gbãtɔ nye dzata si to aʋala, eye evelia ɖi sisiblisi. Lãkle si to aʋala ene kple ta ene kplɔ wo ɖo! Lã enelia si sesẽ ŋutɔ la to gaɖu gãwo kple dzo ewo. Dzo ‘sue’ aɖe si “to ŋku abe amegbetɔ fe ŋku ene” eye “nu, si gblɔa nya gãwo” li nɛ la to ɖe efe dzo ewoawo dome. Lã wɔmoyaa kawo gbegbee nye si!
24. Nukae Daniel 7:9-14 gblɔ be Daniel kpɔ le dzifo, eye nuka ŋue ŋutega sia ku ɖo?
24 Daniel fe ŋutegawo va trɔ ɖe dzifo ŋu. (Daniel 7:9-14) Ekpɔ “Amegã Ðeɖi,” Yehowa Mawu, wònye Ʋɔnudrɔ̃la bɔbɔ nɔ fiazikpui dzi le ŋutikɔkɔe me. “Ame akpe tefe akpe le esubɔm, eye ame akpe ewo tefe akpe ewo tsi tre ɖe egbɔ.” Mawu drɔ̃ fɔbuʋɔnu lãawo hexɔ dziɖulanyenye le wo si eye wòtsrɔ̃ lã enelia. Wotsɔ dziɖuŋusẽ mavɔ de asi na ‘ame aɖe si le abe amegbetɔvi ene’ ɖe “dukɔwo katã, anyigba dzi dukɔwo kple gbegbɔgblɔwo” dzi. Esia ku ɖe nuwuɣia kple Amegbetɔvi, Yesu Kristo, ɖoɖo fiazikpui dzi le fe 1914 me ŋu.
25, 26. Biabia kawoe afɔ ɖe te ne míele Daniel fe agbalẽa xlẽm, eye agbalẽ kae ate ŋu akpe ɖe mía ŋu míaɖo wo ŋu?
25 Nya geɖe anɔ amesiame si axlẽ Daniel fe agbalẽa si wòabia godoo. Le kpɔɖeŋu me, nukae lã ene siwo ŋu Daniel ta 7 fo nu tsoe la tsi tre ɖi na? Aleke míaɖe nyagblɔɖi si ku ɖe “kwasiɖa blaadre” si woyɔ le Daniel 9:24-27 ŋu mee? Ke Daniel ta 11 kple nyagblɔɖi me hoʋiʋli si le “dziehefia” kple “anyiehefia” dome ya ɖe? Nukae míate ŋu akpɔ mɔ na be fia siawo awɔ le nuwuɣia me?
26 Yehowa na nya siawo me kɔ na esubɔla amesiamina siwo le anyigba dzi, amesiwo woyɔ le Daniel 7:18 be ‘Dzifoʋĩtɔ la fe ame kɔkɔewo.’ Tsɔ kpe ɖe eŋu la, “dɔla nutefewɔla kple aɖaŋudzela” la wɔ ɖoɖo si ana míagase nyagblɔɖila Daniel fe agbalẽ si tso gbɔgbɔ me la me ɖe edzi. (Mateo 24:45) Esia li fifia le agbalẽ yeye si woɖe ɖe go nyitsɔ laa si nye Ðo To Daniel fe Nyagblɔɖi La! me. Axa 320-gbalẽ sia si me nɔnɔmetata dzeaniwo le fo nu tso Daniel fe agbalẽa fe akpa ɖesiaɖe ŋu. Efo nu tso nyagblɔɖi siwo tua xɔse ɖo la dometɔ ɖesiaɖe kple ŋutinya siwo katã nyagblɔɖila lɔlɔ̃tɔ Daniel ŋlɔ ɖi ŋu.
Gɔmesese Ŋutɔŋutɔ Le Eŋu na Míafe Ŋkekea
27, 28. (a) Nyatefenya kae dze le Daniel fe agbalẽa me nyagblɔɖiwo me vava ŋu? (b) Ɣeyiɣi ka mee míele, eye nukae wòle be míawɔ?
27 Bu nya vevi sia ŋu kpɔ: Daniel fe agbalẽa me nyagblɔɖiwo katã va eme, negbe nya ʋɛ aɖewo koe meva eme haɖe o. Le kpɔɖeŋu me, míele xexeame fe nɔnɔme si drɔ̃e me legba si ŋu Daniel ta 2 lia fo nu tsoe fe afɔwo tsi tre ɖi na la tefe kpɔm fiafia. Wotu ga le ati takpoe si ŋu Daniel ta 4 lia fo nu tsoe ŋu esi woɖo Mesia Fia, Yesu Kristo, zi dzi le fe 1914 me. Ẽ, abe alesi wogblɔe ɖi le Daniel ta 7 me ene la, ɣemaɣie Amegã Ðeɖi la tsɔ dziɖuɖu na Amegbetɔvi la.—Daniel 7:13, 14; Mateo 16:27–17:9.
28 Ŋkeke 2,300 si ŋu Daniel ta 8 lia fo nu tsoe kple ŋkeke 1,290, kpakple ŋkeke 1,335 si Daniel ta 12 lia yɔ la katã va yi—míeto ɣeyiɣi mawo ŋu yi xoxo. Daniel ta 11 lia me dzodzro ɖee fia be ʋiʋli si le “dziehefia” kple “anyiehefia” dome ɖo efe yɔyrɔenu. Esiawo katã nye Ŋɔŋlɔawo me kpeɖodzi be míeɖo nuwuɣia me ʋĩ. Esi míeɖo ɣeyiɣi tɔxɛ aɖe me le ŋutinya me ta la, nukae wòle be míaɖo kplikpaa awɔ? Ðikeke aɖeke mele eme o be ele be míaɖo to Yehowa Mawu fe nyagblɔɖinya la.
Aleke Nàɖo Wo Ŋui?
• Nukae Mawu di be amefomea katã nanya le míafe ŋkekea ŋu?
• Aleke Daniel fe agbalẽa ate ŋu atu míafe xɔse ɖoe?
• Akpa kawoe nɔ Nebukadnezar fe drɔ̃e me legba la si, eye nukae akpa siawo tsi tre ɖi na?
• Nukae ɖe dzesi le Daniel fe agbalẽa me nyagblɔɖiwo me vava ŋu?
[Biabiawo]
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn